Prime Willow-JeanHon WILLOW-JEAN PRIME (Labour): Kāre te mamae te wāhi ake neKa whakapatu ana te tau o taku ate iKi te iwi rā e tahurihia atu rāKi raro ki te maru o te Kuīni e iHei hāpai mai i te patu a wareKi runga ki taku kiri ngārahu e iTe ngū o taku ihu na i[The great anguish that cleavesThat assaults the strings of my heartTo the people that turned awayUnder the mantle of the QueenTo raise the weapon of the ignorantUpon my darkened skinThe tattooed scrolls of my nose]Ka tīmata ake taku kōrero whakamutunga i roto i tēnei Whare i te pānuitanga tuatoru o tēnei pire whakakāhore i Te Aka Whai Ora. I tīmata taku kōrero i tētahi waiata tawhito nā te tupuna a Kawiti. E te Māngai o te Whare ko ngā kupu kei roto i tērā wāhanga o te waiata ki ngā Māori i huri ki raro i te maru o te Kuīni hei hāpai mai i te patu a ware taku kiri ngārahu e te ngū o taku ihu. Ko wai rātou hei huri ki te tautoko i te patu i te Iwi Māori? He Māori e patu ana i te Iwi Māori. Koirā te mahi a tēnei pire kua tau mai nei ki roto i tēnei Whare inanahi i tēnei rā hoki. Nō reira he waiata tangi tērā he waiata tangi ki ōku whanaunga e te Māngai o te Whare nā te mea ko rātou e ārahi ana i tēnei kaupapa hei takahi takahi i te Tiriti o Waitangi. Takahi takahi i te Iwi Māori. Takahi takahi i ngā moemoeā ngā wawata o wō tātou tūpuna o te nāianei o te āpōpō hoki. Koirā tā rātou mahi i roto i tēnei Whare Pāremata nō reira e te Māngai o te Whare i tīmata taku kōrero i te tangi i te mōteatea o tētahi o ngā tūpuna nāna i haina te Tiriti o Waitangi. Ko tana tohu tuatahi i runga i te Tiriti o Waitangi. E te Māngai o te Whare e mōhio ana tātou katoa nā te mea i rongo ahau e mōhio ana te Kāwanatanga ki ngā tatauranga. E ai ki ngā tatauranga mō te hauora ko te Iwi Māori kei raro e putu ana. E ai ki ngā tatauranga ka mate moata a Ngāi Māori e whitu tau. Nā ko Te Aka Whai Ora tētahi kaupapa kātahi anō ka whakatūria kātahi anō ka whakatūria. Kāhore i roa ka whakamatea nā tērā taha. I whakatūria Te Aka Whai Ora i runga i te tono a tētahi rōpū i āta titiro āta whakaaro i te rangahau ngā tatauranga kei mua i a rātou; the Health and Disability Commission. Nā rātou te kōrero me whakatū Te Aka Whai Ora. He aha ai? Tērā pea hei rongoa mō ērā tatauranga. Āe e tika ana ko te Taraipiunara tētahi atu nā rātou te kī whakatūria tētahi kaupapa Māori i roto i te hauora. Tērā pea hei rongoa mō ērā tatauranga. I mahi kaha mātou i te wā i a mātou i te Kāwanatanga. Kaha. Kei hea taku whanaunga kei konei. I kite au i pau tana kaha ki te whakatū i tēnei. E mōhio ana ia tōna kaha i whakapau tōna hoa rangatira tana kaha i whakapau mō tēnei kaupapa. Nā te mea e mōhio ana mātou ki ngā tatauranga. Ō mātou whanaunga i mate ohorere i mate whitu tau moata ko taku pāpā tētahi. Koirā te take i tū ahau inanahi i tangi ahau nā te mea e mōhio ana ahau ki ngā tatauranga kei roto i tōku whare kei roto i tōna whare. Ko tana pāpā tētahi. Ko te matua e takoto ana ki te marae o Ngāti Manu tētahi. Ko tēnei kaupapa o Te Aka Whai Ora tētahi kaupapa hei rongoa pea mō ērā tatauranga e mōhiotia whānuitia.Engari e te Māngai o te Whare te Minita hou hei ko tāna tekau mā waru marama kua pahure horekau he kōrero pai i puta mai i tēnei nō reira me whakamate. E kī e ki! I noho ahau ki te whakarongo ki wāna kōrero he aha tana rautaki? He aha te mahere? Kahore ahau i paku rongo i tētahi mea i puta mai i tana waha he pai ake i Te Aka Whai Ora. Me mōhio tēnei Whare kahore te Minita i kōrero ki te Iwi Māori e pā ana ki tēnei. Kahore ia i haere ki te noho tahi kōrero tahi ki ōna hoa Tiriti kahore. Tau mai tēnei pire ohorere ka pahure ā muri ake nei. Kahore ia i tatari kia noho te Taraipiunara ki te whakarongo ki ngā kerēme a ngā whanaunga o te Minita. I kī ahau ko tētahi o ngā kaikerēme ko tana hapū o Te Kapotai. E mōhio ana ahau e haere mai ana ngā kaikōrero o Te Taitokerau ki te waha i ngā kōrero e whakahē ana i wana mahi whakakāhore whakakore i Te Aka Whaiora. I mōhio ia kei te haere tērā nohoanga o te Taraipiunara. Engari e te Māngai o te Whare kīhai ia i paku whakaaro ki tērā. Ka tū tēnei pire i tēnei rā nō reira kua whakakorengia tērā nohoanga o te Taraipiunara. I kī ahau i roto i taku kōrero he aha te take i tino ohorere tēnei mahi tino tere tēnei mahi? Nā te mea ka tīmata ā te mutunga o Hune. Ko tāku e whakapono ana he haukoti i te mana o te Taraipiunara hei haukoti i ōna whanaunga i haere mai ki te whakahē i āna mahi. E te Māngai o te Whare e tautoko ana ahau i ngā kōrero ki ngā kaimahi o Te Aka Whai Ora ki ngā kaimahi Māori i roto i te hauora. E tika ana ngā kōrero: tai timu; tai pari. Ka hoki anō tātou ki tēnei kaupapa ā tōna wā ki te whakatika ki te whakatika i ngā hē i mahia i roto i tēnei Whare i tēnei rā. E tika ana te kōrero nā tēnei Kāwanatanga e hoki muri ana tātou. Hoki muri. Hoki muri ki wērā tatauranga kino rawa atu.E te Māngai o te Whare ka mutu aku kōrero i tētahi rerenga i roto i te waiata nā te mea te nui o ngā kōrero kua whakapā mai ki ahau inapō i tēnei rā hoki ka whawhai tonu tātou mātou āke āke āke. I roto i te waiata e kore au e mutu te tū ki te pakanga e i kia kai rā anō i te rerehua o te pō i".[My final speech in this House in the third reading of this bill that disestablishes the Māori Health Authority has begun. My speech began with an ancient song composed by the ancestor Kawiti. The words within that excerpt of the song are to the Māori people that turned coat under the mantle of the Queen to raise the weapon of the ignorant my darkened skin the tattooed scrolls of my nose.Who are they to turn and support the assault upon the Māori people? It is Māori assaulting the Māori people. That is the action of this bill that has come into this House yesterday and today too. So that is a song of lament a song of lament to my relations because it is them that are leading this initiative to trample trample on the Treaty of Waitangi. Trample trample on the Māori people. Trample trample on the dreams the aspirations of our ancestors of today and of tomorrow also.That is what they are doing in this Parliament House and so I began my speech with a lament a song of grief of one of the ancestors who signed the Treaty of Waitangi. His was the first mark made on the Treaty of Waitangi. We all know because I have heard that the Government is aware of the statistics. According to the statistics for health it is the Māori people that are at the bottom out on their backs. According to the statistics the Māori people are dying earlier seven years.Now the Māori Health Authority is an initiative that has only recently been established. And before long it is killed off by that side. The Māori Health Authority was established on the request of a group that carefully examined and carefully considered the research and the statistics in front of them the Health and Disability Commission. It was the commission who said the Māori Health Authority should be established. Why? As a possible solution for those statistics.Yes it is true the tribunal is another that said to establish a Māori initiative within the health sector. as a possible solution for those statistics. We worked hard at the time that we were in Government. Hard. Where is my relation? Here he is. I saw that his strength was expended to establish this. He knows the extent to which his strength was expended and his partner's strength was expended for this initiative.Because we are aware of the statistics. Our relations that passed away suddenly that died seven years early—my father is one of them. That is the reason I cried when I stood yesterday—because I know the statistics are in my home; they are in his home. His father is another. The patriarch that lies in state on the marae of Ngāti Manu is another. This initiative of the Māori Health Authority is an initiative that could be a solution to those statistics that are widely known.According to the new Minister in the last 18 months that have passed there has been no good news emerge from this and because of that it should be killed off. Is that right? I sat and listened to his comments; what is his strategy? What is the plan? I didn't hear at all a single thing come out of his mouth that is better than the Māori Health Authority.This House should know that the Minister didn't speak to the Māori people about this. He didn't go to sit with and to discuss with his Treaty partners not at all. This bill arrived a surprise and will shortly be passed. He didn't wait for the tribunal to sit and listen to the claims of the relations of the Minister. I said that one of the claimants is his hapū Te Kapotai. I know that the speakers of Northland are coming to give voice to the opinions that are in opposition to his disestablishing actions disestablishing the Māori Health Authority.He knew that that sitting of the tribunal was ongoing. But he didn't consider that at all. This bill will stand this day so that sitting of the tribunal has been cancelled. I said in my speech: what is the reason for the extreme urgency of this work the extreme pace of this work? Because it begins at the end of June. What I believe is that this is a preclusion of the authority of the tribunal to cut off his relations that came to oppose his actions.I support the comments made to the staff of the Māori Health Authority to the Māori staff within the health sector. The comments are true: as the tide goes out it will come in again. We will return to this initiative at an appropriate time to correct the mistakes made in this House today. The statement is true: because of this Government we are going backwards. Going backwards. Going back to those ever so dire statistics.My comments will conclude with a line in the song because of the sheer volume of messages that I received last night and today also. We will continue to fight well we will for ever and ever. In the song "Mever to end the stand to fight until I consume the beauty of the night."]"